kardosdrur/scandi-wiki huggingface dataset:
Rosita Nellie Holse Gjurup

Rosita Nellie Holse Gjurup (født 12. september 2008) en dansk skuespiller.

Hun spillede som 5-årig rollen som Pusle i filmen "Min søsters børn og guldgraverne".
Som 9-årig deltager hun også i sin første julekalender på Tv2

Filmografi

Spillefilm

Tv-Serie

Eksterne henvisninger 
 

Børneskuespillere fra Danmark
Hjerteløber

Hjerteløber er en frivillig ordning, som man kan tilmelde dig via app'en hjerteløber. Der er mere end 144.000 frivillige hjerteløbere fordelt på de 5 regioner (september 2022), som er klar til at træde til med hjælp til at bringe en hjertestarter ud, eller hjælpe med genoplivning, når alarmen lyder.

Referencer

Eksterne henvisninger 
 

Førstehjælp
Enzo Fernández

Enzo Jeremías Fernández (født 17. januar 2001) er en argentisk professionel fodboldspiller som spiller som for Premier League-klubben Chelsea og Argentinas landshold. Efter at have haft sit store gennembrud ved verdensmesterskabet i 2022, skiftede han i 2023 til Chelsea, og blev på tidspunktet den dyreste transfer i England nogensinde.

Klubkarriere

River Plate

Debut og leje til Defensa 
Fernández kom igennem ungdomskademiet hos River Plate, og debuterede for førsteholdet i marts 2020.

Fernández blev i 2020-21 sæsonen udlejet til Defensa y Jusitica. Han imponerede i løbet af lejeaftalen, og var en vigtig del af, at klubben vandt deres første trofæer i klubbens historie, da de sejrede i 2020 udgaven af Copa Sudamericana og 2021 udgaven af Recopa Sudamericana.

Førsteholdsgennembrud 
Fernández vendte tilbage til River Plate efter sin succesfulde lejeaftale, og blev med det samme etableret som en fast mand på holdet.

Benfica 
Fernández skiftede i juli 2022 til portugisiske Benfica. Han kom fantastisk fra start, efter at have debuteret for klubben. Han blev kåret som månedens spiller i Primeira Liga tre gange i sine første fire måneder i landet, da han vandt prisen i august, oktober og november af 2022.

Chelsea 
Efter længere forhandlinger, skiftede Fernández i januar 2023 til Chelsea, i en aftale som gjorde ham til det dyreste indkøb i engelsk fodbold nogensinde. Denne rekord blev dog slået i august 2023, også af Chelsea, da de købte Moisés Caicedo.

Landsholdskarriere

Ungdomslandshold 
Fernández spillede i 2019 to kampe for Argentinas U/18-landshold.

Seniorlandshold 
Fernández debuterede for Argentinas landshold den 24. september 2022. Han var del af Argentinas trup som vandt verdensmesterskabet i 2022, og imponerede her. Han blev efter tuneringen kåret som tuneringens bedste unge spiller.

Titler 
Defensa y Justicia
 Copa Sudamericana: 1 (2020)
 Recopa Sudamericana: 1 (2021)

River Plate

 Argentinas Primera División: 1 (2021)

Argentina

 Verdensmesterskabet: 1 (2022)

Individuelle

 CONMEBOL Copa Sudamericana Sæsonens hold: 1 (2020)
 Verdensmesterskabet Tuneringens bedste unge spiller: 1 (2022)

Referencer

Eksterne henvisninger 

Fodboldspillere fra Argentina
Fodboldlandsholdsspillere fra Argentina
Midtbanespillere (fodbold)
Fodboldspillere fra Club Atlético River Plate
Fodboldspillere fra Defensa y Justicia
Fodboldspillere fra S.L. Benfica
Fodboldspillere fra Chelsea F.C.
Deltagere ved verdensmesterskabet i fodbold 2022
Verdensmestre i fodbold
Crișul Alb

Crișul Alb (rumænsk), (ungarsk: Fehér-Körös) er en flod i det vestlige Rumænien, i den historiske region Transsylvanien og i det sydøstlige Ungarn (provinsen Békés).

Dens udspring er i de sydlige Apuseni-bjerge (rumænsk: Munții Apuseni). Den løber gennem byerne Brad, Ineu, Chișineu-Criș i Rumænien og Gyula i Ungarn. Ved at krydse grænsen til Ungarn slutter floden, nu kaldet Fehér-Körös, sig til Fekete-Körös (Crișul Negru) få kilometer nordpå fra Gyula for at danne floden Körös (Criș) som i sidste ende løber ud i Donau. I Rumænien er dens længde 234 km og dens afvandingsareal er 4.240 km².

Byer og landsbyer 
Følgende byer og landsbyer ligger langs floden Crișul Alb, fra kilden til udmundingen.

 I Rumænien: Brad, Baia de Criș, Hălmagiu, Gurahonț, Dieci, Sebiș, Bocsig, Ineu, Șicula, Chișineu-Criș.
 I Ungarn: Gyula, Doboz.

Referencer 

Floder i Ungarn
Vandløb i Rumænien
Klara-kvarteret

Klara-kvarteret (på svensk: Klarakvarteren eller Klara) er et bykvarter i Norrmalm centralt i Stockholm. Det har sit navn fra Klara Kirke. I dag er navnet, selvom det sjældent bruges i daglig tale, blevet synonym med det ældre kvarter i Nedre Norrmalm, hvis gamle bygninger stort set ikke eksisterer mere.

"Klara-bohemerne" 
I 1800-tallet og begyndelsen af 1900-tallet var Klara-området præget af gamle, billige boliger og mange små butikker og værksteder. Det var kendt for at være hjemsted for flere svenske bladhuse, barer og billige hoteller og var derfor også et område, der blev besøgt af forfattere, journalister og digtere.

"Klara-bohemerne" var et navn givet til en uorganiseret gruppe forfattere og digtere i 1930'erne og 1940'erne, der boede i området eller dvælede på dets barer og caféer i håb om at sælge artikler eller digte til avisredaktører. Den mest kendte af Klara-bohemerne, digteren Nils Ferlin, er i dag afbildet i statueform tæt på kirken, hvor han tænder en cigaret.

Fornyelsen af Klara 
I løbet af 1950'erne og 1960'erne gennemgik Klara-kvarteret en omfattende husnedrivning som en del af Norrmalms totalfornyelse. Områdets gamle, små, irregulære og ofte nedslidte boliger og butikker blev revet ned og erstattet af større gader og store, moderne kontorblokke. Klara-nedrivningerne er efterfølgende blevet betragtet som et skrækeksempel på storstilede byfornyelsesprojekter, der næsten overalt i Sverige jævnede mange ældre bykvarterer med jorden i midten af det 20. århundrede.

Bemærkelsesværdige bygninger i Klara-kvarteret 
 Arvfurstens palats
 Sagerske hus
 Klara Kirke
 Kulturhuset Stadsteatern
 Sergels Torg

Eksterne henvisninger 
 Saltsjobladet.se/Debutskiva om bohemliv i Klarakvarteren/

Kilder 

Norrmalm
The Restless Sex

The Restless Sex er en amerikansk stumfilm fra 1920 af Robert Z. Leonard og Leon D’Usseau.

Medvirkende 
 Marion Davies som Steve
 Ralph Kellard som Jim Cleland
 Carlyle Blackwell som Oswald Grismer
 Charles Lane som John Cleland
 Corinne Barker som Helen Davis
 Stephen Carr
 Vivienne Osborne som Marie Cliff
 Etna Ross
 Robert Vivian som Chilsmer Grismer

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Grev Sylvains hævn

Grev Sylvains hævn er en tysk stumfilm fra 1920 af Willy Grunwald.

Medvirkende 
 Curt Goetz som Sylvain
 Asta Nielsen som Madelaine
 Ernst Hofmann som Vicomte Emile
 Karl Platen som ean
 Mathilde Wieder som Lucie

Referencer

Eksterne henvisninger 

 

Stumfilm fra Tyskland
Tyske film fra 1920
Komediefilm fra Tyskland
The Revenge of Tarzan

The Revenge of Tarzan er en amerikansk stumfilm fra 1920 af Harry Revier og George M. Merrick.

Medvirkende 
 Gene Pollar som Tarzan
 Karla Schramm som Jane
 Estelle Taylor
 Armand Cortes som Nikolas Rokoff
 Franklin B. Coates som Paul D'Arnot
 George Romain
 Walter Miller
 Louis Stern som Polawitch
 Betty Turner som Marie

Referencer

Eksterne henvisninger 

 

Stumfilm fra USA
Amerikanske film fra 1920
The Riddle: Woman

The Riddle: Woman er en amerikansk stumfilm fra 1920 af Edward José.

Medvirkende 
 Geraldine Farrar som Lilla Gravert
 Montagu Love som Larz Olrik
 Adele Blood som Kristine
 William P. Carleton som Eric Helsingor
 Frank Losee som Sigurd Gravert
 Madge Bellamy som Marie Meyer
 Louis Stern som Isaac Meyer
 Philippe De Lacy

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Nattens Ryttere

Nattens Ryttere er en amerikansk stumfilm fra 1920 af Jack Conway.

Medvirkende 
 Roy Stewart som Kurt Dorn
 Claire Adams som Lenore Anderson
 Joseph J. Dowling som Tom Anderson
 Robert McKim som Henry Neuman
 Marie Messinger som Kathleen
 Violet Schram som Olga
 Arthur Morrison som Olsen
 Marc B. Robbins som Chris Dorn
 Fred Starr som Nash
 Frank Brownlee som Glidden

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
The Right of Way (film fra 1920)

The Right of Way er en amerikansk stumfilm fra 1920 af John Francis Dillon.

Medvirkende 
 Bert Lytell som Charley Steele
 Gibson Gowland som Jo Portugais
 Leatrice Joy som Rosalie Eventurail
 Virginia Caldwell som Kathleen Stle
 Antrim Short som Billy Wantage
 Carmen Phillips som Paulette Du Bois
 Frank Currier
 Henry Harmon
 Larry Steers som Tom Fairing

Referencer

Eksterne henvisninger 

 

Stumfilm fra USA
Amerikanske film fra 1920
Under Muhameds Lov

Under Muhameds Lov er en amerikansk stumfilm fra 1920 af George Fitzmaurice.

Medvirkende 
 Mae Murray som Lady Falkland
 David Powell som Richard Loring
 Holmes Herbert som Lord Archibald Falkland
 Alma Tell som Lady Edith
 Frank Losee
 Macey Harlam som Stanislaus Cerniwicz
 Marcia Harris
 Lawrence Johnson

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Sydlandske Nætter

Sydlandske Nætter er en amerikansk stumfilm fra 1920 af Edwin Carewe.

Medvirkende 
 Rosemary Theby som Maria Inez
 Allan Sears som Danny O'Neil
 Georgie Stone
 Peaches Jackson
 Hector V. Sarno som Felipe Lopez
 Adele Farrington som Alice Lopez
 Arthur Edmund Carewe som Don Jose Alvarado
 Harry Duffield som O'Brien

Referencer

Eksterne henvisninger 

 

Stumfilm fra USA
Amerikanske film fra 1920
Risky Business (film fra 1920)

Risky Business er en amerikansk stumfilm fra 1920 af Rollin S. Sturgeon og Harry B. Harris.

Medvirkende 
 Gladys Walton som Phillipa
 Lillian Lawrence som Mrs. Fanshaw Renwick
 Maude Wayne som Errica
 Nanine Wright
 Grant McKay som Roger
 Fred Malatesta som Ralli
 John Gough
 Louis Willoughby som Chantry
 Fred Andrews som Dr. Houghton

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Paa Flugt for Loven

Paa Flugt for Loven er en amerikansk stumfilm fra 1920 af Victor Heerman og Marshall Neilan.

Medvirkende 
 Lewis Stone som Derwent Conniston / John Keith
 Marjorie Daw som Mary Josephine
 Jane Novak som Miriam Kirkstone
 J. Barney Sherry som McDowell
 George Nichols som Kirkstone
 Charles West som Peter Kirkstone
 Togo Yamamoto som Shan Tung

Referencer

Eksterne henvisninger 

 

Stumfilm fra USA
Amerikanske film fra 1920
The Road of Ambition

The Road of Ambition er en amerikansk stumfilm fra 1920 af William P.S. Earle.

Medvirkende 
 Conway Tearle som Bill Matthews
 Florence Dixon som Daphne Van Steer
 Gladden James som Philip Colt
 Florence Billings som May Larrabee
 Arthur Housman som Monty Newcomb
 Tom Brooke som Mr. Benson
 Tom McGuire som Mack
 Adolph Milar som Ole Olson

Referencer

Eksterne henvisninger 

 

Stumfilm fra USA
Amerikanske film fra 1920
The Road to Divorce

The Road to Divorce er en amerikansk stumfilm fra 1920 af Phil Rosen.

Medvirkende 
 Mary MacLaren som Mary Bird
 William Ellingford som Nathan Bird
 Alberta Lee som Mrs. Bird
 Edward Peil Sr. som Dr. Shaw
 Eugenie Forde som Mehitable
 Gloria Holt som Jane
 Arthur Redden som Johnny
 Bonnie Hill som Pauline Dallas
 Ray Stecker
 Helen Davidge som Nora

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Julián Álvarez

Julián Álvarez (født 31. januar 2000) er en argentinsk fodboldspiller, der spiller for den engelske fodboldklub Manchester City. Han spiller også for det argentinske landshold.

Referencer

Eksterne henvisninger 
 

Fodboldspillere fra Argentina
Angribere (fodbold)
Deltagere ved Copa América 2021
Deltagere ved verdensmesterskabet i fodbold 2022
Verdensmestre i fodbold
Sângeorz-Băi

Sângeorz-Băi (også stavet Sîngeorz-Băi, udtale:sɨnˈd͡ʒe̯orz bəj ; ungarsk: Oláhszentgyörgy; }) er en spa resort og by i bjergdistriktet Bistrița-Năsăud (distrikt) i Transsylvanien, Rumænien. Byen administrerer to landsbyer, Cormaia (Kormája) og Valea Borcutului (Borpatak).
Byen har  indbyggere.

Geografi 
Byen ligger på den nordøstlige kant af det Transylvanske Plateau, ved foden af Rodna-bjergene, delvist i Rodna-bjergene Nationalpark. Den ligger ved bredden af floden Someșul Mare; floden Cormaia udmunder i Someșul Mare et stykke opstrøms.

Sângeorz-Băi ligger i den nordlige del af distriktet, på grænsen til distriktet Maramureș. Det ligger i en afstand af 30 km fra Năsăud og 40 km fra distriktets hovedsæde, Bistrița. Byen er gennemskåret af den rumænske nationalvej DN17 (en del af Europavej E58), som forbinder Dej i Cluj med Suceava.

Galleri

Kilder og henvisninger 

Byer i distriktet Bistrița-Năsăud
Rodna-bjergene Nationalpark

Rodna-bjergene Nationalpark () er et beskyttet område (nationalpark kategori II IUCN ) beliggende i Rumænien, i distrikterne Bistrița-Năsăud, Maramureș og Suceava.

Beliggenhed 
Nationalparken er beliggende i det nordlige Rumænien, i Rodna-bjergene, en del af de Østlige Karpater.

Beskrivelse 

Rodna-bjergene Nationalpark  med et areal på 466 km2  blev erklæret naturbeskyttet område ved lov nr. 5 af 6. marts 2000 (offentliggjort i Monitorul Oficial Number 152 af 12. april 2000)  og repræsenterer et bjergrigt område ( bjergkamme, bjergtoppe, sprækker, huler, moræner, kilder, dale, skove og græsgange), der beskytter en lang række flora- og faunaarter, nogle er beskyttet ved lov.

Naturreservater der er en del af  parken:

 Distriktet Bistrița-Năsăud
 Poiana cu narcise de pe Masivul Saca, 5 ha 
 Ineu-Lala, 25,68 km2
 Izvoarele Mihăiesei, 50 ha 
 Distriktet Maramureș 
 Izvorul Bătrâna, 0.5 ha (1,2 acres)
 Pietrosu Mare, videnskabeligt reservat 33 km2 
 Piatra Rea, videnskabeligt reservat 4,09 km2
 Distriktet Suceava
 Bila-Lala, 3,25 km2

Se også 

 Maramureș-bjergene Naturpark
 Beskyttede områder i Rumænien
 Rodna-bjergene

Referencer 

Nationalparker i Rumænien
IUCN Kategori II
Rodna-bjergene

Rodna-bjergene (, ) er en underafdeling af de indre østlige Karpater i det nordlige Rumænien . Navnet kommer fra den nærliggende landsby Rodna Veche. Pietros, der er 2.303 moh. er den højeste top i de østlige Karpater.

Rodna-bjergenes hovedryg udgør den naturlige grænse mellem distrikterne Bistrița-Năsăud og Maramureș. Fra et administrativt synspunkt er 80 % af massivets overflade i Bistrița-Năsăud og 20 % i Maramureș.

Geografi 
Rodna-bjergene er et af de længste sammenhængende bjergkamme i Rumænien med over 50 km fra vest til øst og en bredde på over 25 km . Massivet dækker et areal på omkring 1.300 km2. De højeste toppe er Pietrosul Rodnei på 2.303 moh. Ineu-toppen på 2.279 moh. Ineuț på 2,202 moh. Gârgalău på 2.159 moh. og Omu-toppen på 2.010 moh.

Bjergene er velegnede til vandreture om sommeren og skiløb om vinteren, og er især berømte for at have sne sent i sommermånederne (skiløb er muligt langt ind i juni, nogle gange endda juli). Selvom højderyggen i sig selv ikke udgør nogen vanskeligheder, er udfordringen dens enorme længde og fraværet af drikkevand (bortset fra nogle få vandpytter, der normalt er tørre). En komplet vandretur langs Rodnei-bjergryggen tager mellem 3 og 5 dage, afhængigt af vejret og vandrerens udholdenhed.

Massivet har nogle huler, blandt dem er Izvorul Tăușoarelor, den dybeste hule i Rumænien, der når omkring 479 meter under overfladen og Jgheabul lui Zalion,der er 242 m dyb.

Beliggenhed 

Rodna-bjergene ligger delvist i distriktetMaramureș, i det nordlige Rumænien, nær grænsen mellem Rumænien og Ukraine. Mod nord ligger byen Borșa og landsbyen Moisei.

Mod vest ender massivet ved Șetref Passet (817 moh.), som forbinder det med det transsylvanske plateau.

Mod øst ligger Suhard-bjergene ; floden Bistrița har sit udspring her, i et cirque ved foden af Gârgalău-toppen. Prislop-passet (1.416 moh.) og Rotunda Passet (1.271 moh.) forbinder Rodna-bjergene med det vestlige Moldavien.

Mod syd ligger landsbyerne Rodna, Șanț, Maieru og Anieș og byen Sângeorz-Băi i distriktet Bistrița-Năsăud. Floden Someșul Mare har sit udspring i Rodna-bjergene og adskiller dem fra Bârgău-bjergene.

Adgang 

De mest brugte adgangspunkter til bjerget er:

 Șetref Passet, i bil eller tog, fra Dealu Ștefăniței togstation.
 Borșa by, med bil eller bus; fra centrum af byen er der en sti til Iezer vejrstation og sø.
 Borșa skisportssted, med bil eller bus; adgang sker fra toppen af skibakken, direkte til hovedkammen ved "Șaua Gărgălău".
 Prislop Passet, i bil; fra passet er der en afmærket sti, der møder den fra toppen af skibakken, som også fører til "Șaua Gărgălău".
 Rodna Veche landsby, med tog eller bil; fra landsbyen er der to afmærkede stier, der fører til hovedryggen, hvoraf den ene går direkte til Ineu Peak.

Nationalpark 
Hele Rodna-bjergene er inkluderet i Rodna-bjergene Nationalpark. Dette er et 466 km2 stort reservat i de østlige Karpater med brunbjørne, los, ulve, tjur og ørne.

Referencer 

 
 
 
 

Bjerge i Rumænien
Bjergkæder i Europa
Julie Bøe Jacobsen

Julie Bøe Jacobsen (født 23. juni 1998) er en norsk håndboldspiller, der spiller for Team Esbjerg i Damehåndboldligaen. Hun har derudover også optrådt fire gange for det norske rekrutlandshold.

Hun repræsenterede også de norske ungdomslandshold ved U/19-EM i håndbold i 2019 i Slovenien, Ungdoms-VM i håndbold i 2016 og vandt sølv ved Junior-VM i håndbold 2018 i Ungarn.

Bøe Jacobsen blev, i sæsonen 2019/20, kåret til Eliteseriens venstre back. Hun i sommeren 2022 under på en 2-årig kontrakt med den danske topklub Team Esbjerg.

Referencer

Eksterne henvisninger 

Håndboldspillere fra Norge
Håndboldspillere fra Team Esbjerg
Håndboldspillere fra Byåsen Håndball Elite
Maramureș-bjergene Naturpark

Maramureș-bjergene Naturpark () er et beskyttet område ( naturpark kategori V IUCN ) beliggende i Rumænien, i den nordlige del af distriktet Maramureș.

Se også 

 Beskyttede naturområder i Rumænien
 Rodna-bjergene Nationalpark

Referencer 

 Encyclopedia of Ukraine: Maramureş Basin
 Encyclopedia of Ukraine: Maramureş-Bukovynian Upland
 Karpaterne: Inddeling (kort)

IUCN Kategori V
Rumæniens geografi
Nationalparker i Rumænien
Pine barrens

Pine barrens (= ”fyrretræsødemarker”) er de plantesamfund, som opstår på tørre og sure, næringsfattige jordbundstyper, hvor de er domineret af græsser, stauder, lave buske og – som navnet siger – af lave til mellemhøje fyrretræer. De findes flere steder i USA, (fra Florida til Maine og i Midtvesten), i Canada og i de nordlige dele af Eurasien. De mest vidtstrakte dannes på områder med sandede aflejringer fra sidste istid, heriblandt smeltevandssletter, søbredder og udvaskede terrasser langs vandløb.

Beskrivelse

Botanik 
I Nordamerika er de mest almindelige ødemarkstræer banksfyr, harpiksfyr, begfyr, marylandeg og buskeg. I skovbunden finds græsser, halvgræsser og stauder. Planter fra lyng-familien, så som blåbær and melbærris og blandt buskene ses arter af pil og hassel. Disse arter har tilpasninger, som sætter dem I stand til at overleve skovbrande.

I Europa klassificerer man disse vegetationer under navnet Vaccinio uliginosi-Pinion sylvestris. Her findes de i et bredt bælte nord for de stedsegrønne nåleskove og som øer i taigaen, hvor jorden er tør og sur. Her er vegetationerne domineret af skovfyr med bund af blåbær, tyttebær, dværgbirk og mosepost. I skovbunden ses også enblomstret vintergrøn, almindelig majblomst, skovsyre og håret frytle. Desuden findes en stor mængde mosser og laver og mosser.

Skovbrand 
De forkomne vegetationer på disse ødemarker er meget sårbare over for skovbrande. I løbet af sommeren tørrer jordbundens øverste lag ud, og samtidig bliver fyrretræernes nåle meget tørre. Ved den mindste gnist antændes både træer, førne og den tørveagtige jord, og området bliver nøgent og askedækket. Men mange af planterne har udviklet metoder til at klare sig alligevel, så allerede efter få år står skovbunden igen fuld af urter, mens små buske og nyspirede træer er på vej op.

Hvis ikke disse brande antænder vegetationen, sætter successionen sig igennem, og løvbærende træer som vortebirk, almindelig røn og bævreasp breder sig. Nogle få år senere vil man også finde almindelig hassel, flere arter af pil og vintereg på det tidligere afbrændte område, som efterhånden vil få karakter af egentlig taiga.

Se også 
 Taiga
 Nåleskov

References

Noter 

Plantesamfund
Skovtyper
Vaccinio uliginosi-Pinion sylvestris

Denne skovtype, Vaccinio uliginosi-Pinion sylvestris, findes på den nordlige halvkugle på områder, hvor underlaget er fugtig podsol, dvs. jorde, som er sure, fattige på kalk og på mineralske næringsstoffer. Råjorden er ofte sand eller grus, og laget af uomsat førne er meget tykt. Skovfyr (Pinus sylvestris) dominerer plantesamfundet, men dunbirk (Betula pubescens) og almindelig røn (Sorbus aucuparia) findes også. Visse steder er klonagtige opvækster af bævreasp (Populus tremula) helt enerådende.

Det er karakteristisk for typen, at længerevarende tørke fører til, at de tørre nåle og mængden af uomsat førne gør skoven meget let antændelig. Hvis skoven bliver ødelagt ved brand eller menneskelig påvirkning, vil den dog kunne eksistere længe. Hvis den derimod ikke bliver ramt af ødelæggelse, sætter der en succession i gang, som betyder, at stilkeg (Quercus robur) efterhånden bliver dominerende sammen med skovfyr.

Et hold forskere har undersøgt denne skovtype, hvor den findes i Sudeterbjergene. De nåede frem til, at vegetationen på de undersøgte steder ud over de nævnte, dominerende træarter havde følgende, karakteristiske sammensætning:

almindelig blåtop (Molinia caerulea), 
brodspidstørvemos (Sphagnum fallax), 
almindelig skovstjerne (Trientalis europaea), 
almindelig star (Carex nigra), 
almindelig tørvemos (Sphagnum palustre), 
Carex leporina - en art af star-slægten, 
dunbirk (Betula pubescens), 
hirsestar (Carex panicea), 
kærstar (Carex acutiformis), 
lysesiv (Juncus effusus), 
næbstar (Carex rostrata), 
Polytrichum commune - en art blandt mosser, 
Smalbladet kæruld (Eriophorum angustifolium), 
tuekæruld (Eriophorum vaginatum), 
øret pil (Salix aurita)

Noter

Se også 
Pine barrens

Skovtyper
Plantesamfund
Francisco Aguilar

Francisco Javier Aguilar García (26. marts 1949 - 11. maj 2020) var en spansk fodboldspiller (angriber). Han spillede tre kampe og scorede ét mål for Spaniens landshold.

På klubplan spillede Aguilar otte sæsoner hos Real Madrid, hvor han vandt hele fem spanske mesterskaber og to Copa del Rey-titler.

Aguilar døde af kræft i 2020, 71 år gammel.

Titler 
La Liga
 1972, 1975, 1976, 1978 og 1979 med Real Madrid

Copa del Generalísimo
 1974 og 1975 med Real Madrid

Referencer

Eksterne henvisninger 

Fodboldspillere fra Spanien
Personer fra Santander
José Ramón Esnaola

José Ramón Esnaola Laburu (født 30. juni 1946 i Andoain, Spanien) er en spansk tidligere fodboldspiller (målmand) og -træner. Han spillede en årrække hos både Real Sociedad og Betis, og vandt pokalturneringen Copa del Rey med sidstnævnte i 1977.

Titler 
Copa del Rey
 1977 med Betis

Referencer

Eksterne henvisninger 

Fodboldspillere fra Spanien
Fodboldtrænere fra Spanien
Sebastián Alabanda

Sebastián Alabanda Fernández  (31. oktober 1950 - 10. juni 2014) var en spansk fodboldspiller (midtbane). Han spillede én kamp for Spaniens landshold, en EM-kvalifikationskamp mod Vesttyskland 24. april 1976.

På klubplan spillede Alabanda 11 sæsoner hos Real Betis, som han vandt pokalturneringen Copa del Rey med i 1977.

Titler 
Copa del Rey
 1977 med Real Betis

Referencer

Eksterne henvisninger 

Fodboldspillere fra Spanien
Antonio Benítez

Antonio Benítez Fernández (2. juni 1951 - 19. februar 2014) var en spansk fodboldspiller (venstre back). Han spillede tre kampe for Spaniens landshold.

På klubplan startede Benítez karrieren hos Xerez CD i sin fødeby, inden han i 1970 skiftede til Real Betis. Her spillede han de følgende 14 sæsoner og nåede over 300 La Liga-kampe for klubben. Han var med til at vinde pokalturneringen Copa del Rey med klubben i 1977.

Titler 
Copa del Rey
 1977 med Real Betis

Referencer

Eksterne henvisninger 

Fodboldspillere fra Spanien
Agustín Gajate

Agustín Gajate Vidriales (født 23. marts 1958 i San Sebastián, Spanien) er en spansk tidligere fodboldspiller (midterforsvarer).

Gajate tilbragte hele sin aktive karriere, fra 1976 til 1992, hos Real Sociedad i sin fødeby. Han var med til at vinde både to spanske mesterskaber en Copa del Rey-titel og en Super Cup med klubben.

Titler 
La Liga
 1981 og 1982 med Real Sociedad

Copa del Rey
 1987 med Real Sociedad

Supercopa de España
 1982 med Real Sociedad

Referencer

Eksterne henvisninger 

Fodboldspillere fra Spanien